**ILTAKOULU RY PÖYTÄKIRJA**

**HALLITUKSEN KOKOUS 6/2014**

**Paikka: Pinni B4115**

**Aika: maanantai 7.4. klo 14.45**

**Paikalla:**

Sanni Lehtinen, puheenjohtaja

Milja Suihko, sihteeri

Sanna Kotiranta

Sakari Ilkka

Tanja Honkonen

Anni Kurunsaari

Helka Hirvonen

Anna Veirto

Susanne Kuha

Harri Toikkanen

Jutta Laiho

1. **Kokouksen avaaminen**

Kokous avataan ajassa 14:47.

1. **Kokouksen laillisuus ja päätösvaltaisuus**

Todetaan kokous lailliseksi sekä päätösvaltaiseksi.

1. **Kokouksen sihteerin valinta**

Kokouksen sihteerinä toimii hallituksen sihteeri Milja Suihko.

1. **Kokouksen pöytäkirjantarkastajien valinta**

Pöytäkirjantarkastajiksi valitaan Anna Veirto ja Anni Kurunsaari.

1. **Kokouksen esityslistan hyväksyminen**

Poistetaan kohta *9. Sopimukset* sillä ei ole käsiteltäviä sopimuksia. Poistetaan myös kohta *13. Kehitysyhteistyö*, sillä mahdollisesta kehitysyhteistyöprojektista ei ole saatu lisää informaatiota. Lisätään kohdaksi *10. Kevätkokous*. Hyväksytään kokouksen esityslista.

1. **Ilmoitusasiat ja posti**

Kosmos Buranilta on tullut vuosijuhlakutsu Rovaniemellä 12.4. oleviin vuosijuhliin, johon ilmoittautumisen tulisi tapahtua 4.4. mennessä. Ei halukkaita lähtijöitä. Sanni Lehtinen ja Harri Toikkanen keskustelivat tapaamisessa TIPSY- ainejärjestön kanssa mahdollisista yhteisistä tulevista tapahtumista sekä tutoroinnista. Sanni Lehtinen kävi hallintojaostossa, missä JKY:n äänestyskäytäntöjen muutoksiin on tullut useita ehdotuksia. Päätös äänestyskäytäntöjen muuttamisesta JKY:ssä siirtyy todennäköisesti syksylle, jolloin siellä päätetään mahdollisista sääntömuutoksista. Susanne Kuha vieraili SYY:n ainejärjestötapaamisessa, jossa käsiteltiin muun muassa opiskeluaikojen pidentymistä sekä tulevaa työllistymistä.

1. **Talous**
	1. **taloustilanne**

Taloustilanne on hyvä. Päätetään tarkastella keväällä hallituksen eri sektorien rahankäyttöä.

* 1. **laskut ja korvaukset**

Taloudenhoitaja Anni Kurunsaari on listannut laskut ja kulukorvaukset seuraavasti:

Maksetut laskut:

Staabi, Seilorisitsien kulujen puolitus, 48,61e

Laskut:

HEF Group Oy, lavatanssien haalarimerkit, 103,88e

Kulukorvaukset:

Anna Vihanta, opintomatkan matkaliput Helsinkiin, 33,11e

Hyväksytään laskut ja kulukorvaukset.

1. **Koulutuspolitiikka**

Jutta Laiho on laittanut sähköpostia Politologit-listalle Tamyn *hyvä opettaja 2014* -valinnasta, johon ehdokkaiden tulisi olla selvillä 26.4. mennessä. Keskustelua koulutuspolitiikan saralla on noussut maisterivaiheen tutoroinnista, mikä on tällä hetkellä hallituksen tutorvastaavan vastuulla. Keskustelussa tulee esiin ehdotus hallituspaikasta, missä vastuualueena olisi maisterivaiheen opiskelijoiden tutorointi. Tutoroinnista vastaavan tulisi olla vanhempi opiskelija, jotta toiminta olisi mahdollisimman tarkoituksenmukaista. Tarkastellaan mahdollisuutta hakea vastaava hallituksen ulkopuolelta esimerkiksi yleisen tutorhaun yhteydessä. Jutta Laiho käy juttelemassa Tarja Sepän kanssa maisterivaiheen tutoroinnin vastaavan tarpeesta. Päätetään myös tiedustella maisteriopiskelijoilta, miten he ovat kokeneet tutoroinnin ja kokevatko he siinä olevan kehitettävää.

 Jutta Laiho kertoo 24.4. olevan JKY:n kollegion aiheella *Johtajuussymposium Synergoksen näkökulmasta ja koulutuspolitiikasta*. Kopojaostossa on noussut esiin ajatus opintomoduulien mahdollisesta kehittämisestä. Keskustelua käytiin myös kielikeskuksesta. Jutta Laihon tiedusteluista on tullut ilmi, että kansainvälisen politiikan opintosuunnassa olisi tarvetta suuremmalle määrälle menetelmäopintojen kursseja. Asiaa ajetaan eteenpäin yhdessä Tapio Raunion kanssa.

1. **Ravintolayhteistyö**

Helka Hirvonen ei ole vielä saanut Klubilta vastausta marrassitsejä koskien. Bar K on osoittanut kiinnostusta mahdolliselle alkavalle yhteistyölle.

1. **Kevätkokous**

Iltakoulu Ry:n toiminnantarkastajilta on tullut suosituksia kirjanpitoon ja pöytäkirjojen allekirjoituksiin liittyen. Myös sisällysluetteloa toiminnantarkastukseen toivottiin. Päätetään lisätä toiminnantarkastajille toimitettaviin asiakirjoihin jatkossa toimintasuunnitelma ja talousarvio. Päätetään myös tarkastella kulukorvauslomakkeiden tarpeellisuutta Iltakoulun pankkikortilla tehtyjen ostosten suhteen ja huolehtia jatkossa tarkemmin pöytäkirjojen allekirjoittamisesta, jossa on ollut muutamia puutteita.

1. **Tutorointi**

Suurin osa tutoreista kävi 2.4. pidetyssä tutorkoulutuksessa. Koulutus oli hyödyllinen, mutta osoitti myös sisältönsä puolesta, että Iltakoulun tutorointi on hyvällä mallilla. Seuraava tutorkokous pidetään ensi viikolla (viikko 16). Susanne Kuha selvittelee mahdollisuutta integroida Iltakoulun toimintaan opiskelijoita, jotka eivät ole aloittaneet opiskeluja vielä syksyllä esimerkiksi armeijan käynnin vuoksi. Kv-tutoroinnin haku loppuu tänään, ilmoittautuneita on 13 kappaletta.

1. **Menneet tapahtumat**
	1. **Urasitsit 3.4.**

Voittoa saatiin 4,9 euroa per ainejärjestö. Osallistujia tapahtumassa oli 56.

* 1. **Muut menneet tapahtumat**

Ei muita menneitä tapahtumia.

1. **Tulevat tapahtumat**
	1. **Lavatanssibileet 9.4.**

Bileitä varten pidetään tanssiharjoitukset tiistaina 8.4. yliopistolla Päätalossa A32 klo 18 alkaen. Järjestelyt tapahtumaan ovat kunnossa. Lavatanssiporukkaa menee pitämään ständiä TTY:lle mainostaakseen tapahtumaa ja myydäkseen lippuja.

* 1. **Liikuntatapahtuma 14.4.**

Tavoitteena on juosta pieni lenkki sekä Pispalan portaat, tapaaminen kello 17:30 Pispalan portaiden alulla. Tapahtuma jatkuu saunalla, mistä selvitellään ryhmäalennuksen mahdollista saamista.

* 1. **White House -teemabileet Teeman kanssa 16.4.**

Tapahtuma järjestetään Doriksessa, järjestelyt ovat hyvällä mallilla.

* 1. **Työelämätapahtuma 24.4.**

Tapahtuma alkaa alustavasti klo 10 ja kestää noin neljä tuntia. Puhujat ovat varmistuneet, puhumaan tapahtumaan tulee muun muassa Sofia Vikman.

* 1. **Vappuviikot**
		1. **JKY puistofutis 22.4.**

16.4. mennessä täytyy ilmoittautua joukkueisiin. Tähän mennessä ilmoittautumisia on tullut kolme. Puistofutiksen yhteydessä järjestetään pienimuotoinen piknik niille, jotka eivät halua pelata jalkapalloa.

* + 1. **Pornobileet 23.4.**

Tapahtumaa ei ole vielä perustettu Facebookiin, mutta haalarimerkit on tilattu. Bileet järjestetään Fat Ladyssä.

* + 1. **Nimetön tapahtuma 24.4.**

Tapahtumassa on tarkoitus pitää eri tehtävä-rasteja ja käydä niitä joukkueittain läpi. Tapahtuma on maksuton.

* + 1. **Supermanseworld 28.4.**

Boomin tapahtuma, johon Iltakoulun hallitus järjestää rastin. Tapahtuma alkaa klo 17 alkaen. Päätetään pitää kokous rastin pitämisestä to 10.4.

* + 1. **Kaljajuoksu 29.4.**

Tapahtuma pidetään Sorsapuistossa. Juoksuun osallistutaan pareittain.

* + 1. **Vappusitsit 30.4.**

Sitseille saa osallistua kaverin kanssa, teemana on ”enemmän on enemmän”. Tapahtuma pidetään Messukylän Työväentalolla klo 16 alkaen.

* + 1. **Vappubrunssi 1.5.**

Vappubrunssi pidetään koskipuistossa klo 12 alkaen, tapahtumaan otetaan omat eväät mukaan.

* 1. **Avointen ovien päivä 7.5.**

Tarkastellaan tulevassa kokouksessa.

* 1. **Pubivisa 8.5.**

Tarkastellaan tulevassa kokouksessa.

* 1. **Muut tulevat tapahtumat**

Ei muita tulevia tapahtumia.

1. **Muut esille tulevat asiat**

Iltakoulu sai Tamyn jakamaa toiminta-avustusta 1130,77 euroa.

1. **Seuraavan kokouksen ajankohta**

Seuraava kokous pidetään viikolla 17.

1. **Kokouksen päättäminen**

Kokous päätetään ajassa 16:02.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Milja Suihko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Anna Veirto, pöytäkirjantarkastaja Anni Kurunsaari, pöytäkirjantarkastaja